open-index/open-wikipedia-markdown huggingface dataset:
Kopagrund

**Kopagrund** je vodný tok vo Volovských vrchoch na území okresu Gelnica. Je to ľavostranný prítok Hnilca s dĺžkou približne 6,7 km a je tokom VI. rádu.

## Priebeh toku
Potok pramení v strednej časti Volovských vrchov, v geomorfologickom podcelku Hnilecké vrchy, na západných svahoch Holého vrchu (), v nadmorskej výške približne  Od prameňa v lesnom poraste na úbočí tečie západným až juhozápadným smerom. Priberá menší pravostranný prítok a pod Krivým poľom významnejší potok spod hrebeňa. Stáča sa na juh a pokračuje Medenou dolinou popod Švedlársku horu (). V strednej časti priberá svoj najvýznamnejší, ľavostranný prítok z úbočia Bukovca () a pokračuje sčasti odlesnenou dolinou popod hrebeň Lieskovec, priberajúc menšie prítoky. Prechádza do geomorfologickej časti Hnilecké podolie, ktorá je súčasťou Hnileckých vrchov a na dolnom toku tečie lokalitou Mokré pole, patriacou už do Hnileckej doliny. Nad obcou Švedlár priberá posledný významnejší ľavostranný prítok a vteká do intravilánu obce. Tu križuje cestu II/546, stáča sa na juhovýchod a zakrátko sa v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a preteká iba katastrálnym územím obce Švedlár v okrese Gelnica v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Hnilecké vrchy, Hnilecké podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Gelnica
Kategória:Švedlár
Kódex (stredoveká kniha)

**Kódex** (z latinského caudex, codex - peň dreva) je forma knihy, ktorá sa vyznačuje súdržnosťou listov dosiahnutou zložením vrstiev písacej látky spevnených väzbou.

## Kódex ako kniha
 Ako forma knihy vznikol v období neskorej antiky a nahradil papyrusový a pergamenový zvitok. v Ríme sa pôvodne kódexom nazývali aj voskové tabuľky, ktoré sa písalo rydlom. Neskôr sa skladali papyrusové listy a kusy pergamenu. Kódex ako forma knihy sa rozšírila od 4. storočia nášho letopočtu a podnietilo ju všeobecné používanie pergamenu ako písacieho materiálu. Neskôr, keď pergamen nahradil papier, sa zachovala kódexová forma knihy, pretože sa ukázal ako najvyhovujúcejší pri bežno používaní a zrejme preto sa až do súčasnosti výrazne nezmenil. 
Dnes sa termín kódex používa najmä na označenie stredovekých rukopisov knižného charakteru. komplexným rozborom jednotlivých kódexov a ich vonkajších znakov sa zaoberá kodikológia. Usiluje sa vystihnúť genézu kódexu, ich pôvodnú funkciu a tým odhaliť prostredie, v ktorom sa zrodili ako špecifické doklady kultúrneho, sociálneho, politického a cirkevného výboja daného teritória.
Kódex má zvyčajne explicit a incipit.

## Referencie

## Externé odkazy
Kódexy v elektronickej podobe
* Niekoľko kódexov v Digitálnej knižnici Univerzitnej knižnice v Bratislave
* Niekoľko kódexov v Lyceálnej knižnici v Bratislave

## Zdroj
* KATUŠČÁK, Dušan. Informačná výchova : terminologický a výkladový slovník, odbor knižničná a informačná veda. 1. vydanie. vyd. Bratislava : SPN, 1998. 375 s. Názov edície zväzku 5: Pedagogická encyklopédia Slovenska a terminologických výkladových slovníkov. 

Kategória:Knihy podľa typu
Kategória:Knihy z 15. storočia
Stop

**Stop** alebo **STOP** môže byť:

* česká politická strana, pozri STOP (politická strana)
* japonsko-kórejský film z roku 2015, pozri Stop (film z roku 2015)
* český televízny film z roku 2007, pozri Stop (televízny film z roku 2007)
* americký film z roku 1970, pozri Stop (film z roku 1970)
* pieseň od skupiny Pink Floyd, pozri Stop (Pink Floyd)
* pieseň od skupiny Spice Girls, pozri Stop (Spice Girls)
* motoristický časopis
Izocitrátdehydrogenáza

náhľad|Ľudská  NADP-dependentná cytozolická iizocitrátdehydrogenáza
**Izocitrátdehydrogenáza** je enzým citrátového cyklu, ktorý katalyzuje oxidáciu izocitrátu na oxalsukcinát s následnou spontánnou dekarboxyláciou oxalsukcinátu na 2-oxoglutarát. Koenzýmom izocitrátdehydrogenázy, ktorý prijíma elektróny od izocitrátu je NAD<sup>+</sup>. Izocitrátdehydrogenáza je homooktamér: je vytvorená z ôsmich rovnakých podjednotiek. Izocitrátdehydrogenáza je ústredný regulačný enzým citrátového cyklu. Reakcia katalyzovaná izocitrátdehydrogenázou je exergonická: Δ*G&nbsp;*=*&nbsp;–&nbsp;*7,1 kJ/mol.

Sumarána reakcia katalyzovaná izocitrátdehydrogenázou je:

izocitrát + NAD<sup>+</sup> → oxalsukcinát + NADH → 2-oxoglutarát + CO<sub>2</sub>

Existujú tri izoenzýmy izocitrátdehydrogenázy: jeden izoenzým využíva ako akceptor elektrónov NAD<sup>+</sup> a nachádza sa v matrixe mitochondrií. Tento izoenzým je súčasťou Krebsovho cyklu a je cez  NAD<sup>+</sup> napojený na dýchací reťazec.   NAD<sup>+</sup>-dependentná izocitrátdehydrogenáza využíva ako kofaktor ešte manganatý alebo horečnatý dikatión, ktoré sa koordunujú na novovzniknutú oxoskupinu, čím uľahčujú spontánnu dekarboxyláciu oxalsukcinátu. Katalyticky významné sú zvyšky tyrozínu Tyr-160 a lyzínu Lys-230. Ďalšie dva izoenzýmy izocitrátdehydrogenázy využívajú ako akceptor elektrónov NADP<sup>+</sup>  a nachádzajú sa v cytoplazme a v mitochondriách.
Súbor:Isocitric acid.svg|izocitrát
Súbor:Oxalosuccinate wpmp.png|oxalsukcinát
Súbor:2-oxoglutarate wpmp.svg|2-oxoglutarát


## Regulácia citrátového cyklu pomocou izocitrátdehydrogenázy
Izocitrátdehydrogenáza je: 

* alostericky aktivivaná ADP a NAD<sup>+</sup> (signály nedostatku energie v bunke),
* aktivovaná vápenatými iónmi Ca2+ (vápenaté ióny sa uvoľňujú zo sarkoplazmatického retikula pri svalovej kontrakcii, sú teda signálom spotreby energie)
* inhibovaná ATP a NADH (signály nedostatku energie v bunke).

Izocitrátdehydrogenáza je miestom, ktoré prepája citrátový cyklus s dýchcím reťazcom (cez NADH a NAD+) a oxidatívnou fosforyláciou (cez ADP a ATP). Pri dostatku energie v bunke je vysoký pomer ATP/ADP a bunka nemá dostatok ADP, aby mohlo dochádzať ku fosforylácii na ATPsyntáze oxidatívnou fosforyláciou. Pri dostatku energie sa tak spotrebuje väčšina ADP a prítomné ATP inhibuje izocitrátdehydrogenázu, čím brzdí citrátový cyklus.

Pri dostatku energie v bunke je analogicky vysoký pomer NADH/NAD+, čoho dôsledkom je, že bunka nemá dostatok NAD+,na priebeh oxidačných reakcií v citrerátovom cykle, čo brzdí citrátový cyklus. Prítomný NADH následne inhibuje izocitrátdehydrogenázu.

## Pozri aj

* citrátový cyklus

## Referencie


Kategória:Citrátový cyklus
Kategória:Enzýmy citrátového cyklu
Miklós Barabás

**Miklós Barabás** môže byť:

* maďarský maliar (18101898), pozri Miklós Barabás (maliar)
* maďarský básnik a kňaz (1902–1988), pozri Miklós Barabás (básnik)
* maďarský novinár (1922–2010), pozri Miklós Barabás (novinár)

Barabás, Miklós
BVS

**BVS** môže byť skratka pre:

* dátovú štruktúru založenú na binárnom strome, pozri binárny vyhľadávací strom
* výrobcu a distribútora pitnej vody v Bratislave, pozri bratislavská vodárenská spoločnosť
* virtuálnu zdravotnú knižnicu, pozri Biblioteca Virtual en Salud
Théta Carinae

|}

**Théta Carinae** je spektroskopická dvojhviezda v súhvezdí Kýl. Jej zdanlivá hviezdna veľkosť je 2,76 a to z nej robí najjasnejšiu hviezdu otvorenej hviezdokopy Južné Plejády. Tvorí severozápadné rameno asterizmu Diamantový kríž. Podľa paralaxy nameranej družicou Hipparcos sa hviezda nachádza približne 460 svetelných rokov (140 parsekov) od Zeme.

## Vlastnosti
Hviezda θ Carinae má spektrálny typ B0,5 Vp. Táto modrobiela hviezda hlavnej postupnosti vytvára energiu prostredníctvom jadrovej syntézy vodíka vo svojom jadre. Prípona „p“ označuje zvláštne spektrálne vlastnosti, ktoré boli pozorované vo viditeľnom aj ultrafialovom spektre.

Théta Carinae je spektroskopická dvojhviezda. Perióda obehu menšej hviezdy je 2,2 dňa, čo je najkratšia známa obežná doba medzi hmotnými hviezdami. To naznačuje skorší prenos hmoty medzi týmito dvoma zložkami a pravdepodobne vysvetľuje spektrálne zvláštnosti. V tomto spektroskopickom systéme je primárnou hviezdou tzv. modrý oneskorenec, čo je nezvyčajný typ hviezdy vytvorenej zlúčením alebo interakciou medzi dvoma alebo viacerými hviezdami. Zdrojom prenosu hmoty je pravdepodobne menej hmotný sekundárny spoločník. Súčasná primárna hviezda bola pôvodne pravdepodobne menej hmotnou zložkou. Odhadovaný vek dvojhviezdy je 4 milióny rokov a javí sa byť oveľa mladšia ako jej domovská hviezdokopa Južné Plejády.

Primárna hviezda má hmotnosť približne 15 M<sub>☉</sub> a polomer 5 R<sub>☉</sub>. Theta Carinae má intenzívne horúci vonkajší žiarivý obal s efektívnou povrchovou teplotou 31 000 K. Keď primárna hviezda dosiahne vek približne 11 miliónov rokov, začne sa rozpínať a prenášať svoju vonkajšiu povrchovú hmotu späť na svojho spoločníka. O menšej hviezde sa vie len málo. Pravdepodobne ide o hviezdu typu F so svietivosťou menšou ako 1 % svietivosti primárnej hviezdy.

## Názov
Po čínsky sa hviezda nazýva 南船三 (*Nan Čchuan sān*), v preklade *[[Čínske súhvezdia|Tretia hviezda južného člna]]*, čo odkazuje na asterizmus Južný čln (南船, prepis *Nan Čchuan*) skladajúci sa z hviezd θ Carinae, Miaplacidus (β Carinae), V337 Carinae, PP Carinae a ω Carinae.

## Zdanlivá poloha
Susedné hviezdy v obrazci súhvezdia Kýl sú Omega Carinae, ktorá sa nachádza približne o 120 svetelných rokov bližšie k Zemi a PP Carinae, ktorá sa nachádza v podobnej vzdialenosti od Zeme ako θ Carinae.

## Referencie

## Externé odkazy
* Southern Sky Photos (po anglicky)

## Zdroj
* 

Kategória:Modrobiele trpaslíky
Kategória:Hviezdy typu F
Kategória:Spektroskopické dvojhviezdy
Kategória:Súhvezdie Kýl
Kategória:Južné Plejády
Kategória:Bayerove objekty
Kategória:Gouldove objekty
Kategória:BD objekty
0406
093030
052419
4199
358184
251083
Pernštejn

**Pernštejn** môže byť:

* hrad v okrese Brno-venkov, pozri Hrad Pernštejn
* čast mestečka Nedvědice v okrese Brno-venkov, pozri Pernštejn (Nedvědice)
* zaniknutá obec v okrese Hradec Králové, Pernštejn (zaniknutá obec)
* Pivovar Pernštejn v Pradubiciach, pozri Pardubický pivovar
* týždenník v Pradubiciach, pozri Týdeník Pernštejn

## Pozri aj
* Perštejn
* Pernštýn
* Perštýn
* Berštejn
* Berštejn
* Bernstein
* Bärenstein

Kategória:Rozlišovacie stránky – Miestopisný názov
Česko-slovenské národné hokejové mužstvo hráčov do 20 rokov

**Česko-slovenské narodné hokejové mužstvo hráčov do 20 rokov** bol národným hokejovým tímom Česko-slovenska. Tím reprezentoval Československo na Majstrovstvách sveta v ľadovom hokeji hráčov do 20 rokov Medzinárodnej hokejovej federácie. Po zániku Česko-Slovenska sa Česko ujalo vedenia v hlavnej sérii a Slovensko muselo začať kvalifikáciu C-League.

## Referencie
Gérard Ismaël

**Gérard Ismaël** alebo **Gérard Tybalt** (* 23. august 1949, Rodez, Francúzsko) je francúzsky herec. Za svoju kariéru, ktorú začal v 70. rokoch sa objavil v okolo 40 filmových a televíznych dielach.

## Životopis
Bol súčasťou skupiny Michela Fugaina Big Bazar. Jeho prvá úloha bola v televíznom filme *Le misanthrope* (1971), kde hlavnú rolu stvárnil Jean Rochefort. Začiatkom 70. rokov účinkoval vo viacerých seriáloch ako *Les messieurs de Saint-Roy* (1973), *Le Provocateur* (1973) či *Dossiers: Danger immédiat* (1977). V roku 1977 mu Just Jaeckin ponúkol hlavnú rolu Pierra v romantickom filme *[[Le Dernier Amant romantique]]*, kde hral po boku Dayle Haddon a Fernanda Reya. Koncom 70. a počas 80. rokov si zahral vo filmoch rôznych žánrov ako snímky *Hrdinky zla* (1979) od Borowczyka, *Les Uns et les Autres* (1981) od Leloucha,  *Spécial Police* (1985) od Vianeya alebo romantickom filme *Quelques jours avec moi* (1988) v réžii Claude Sauteta. V 90. rokoch hral v niekoľkých anglosaských filmoch vrátane *Lonely Hearts* (1991), *Argent Cash* (1997) a *After the Game* (1997). Posledným filmom v ktorom hral bola komédia *Comme un poisson hors de l'eau* režiséra Hervé Hadmara z roku 1999.

## Filmografia (výber)
* 1977: *[[Le Dernier Amant romantique]]*
* 1979: *Hrdinky zla*
* 1980: *Vivre libre ou mourir*
* 1981: *Les Uns et les Autres*
* 1981: *Fait Accompli*
* 1982: *Une glace avec deux boules...*
* 1985: *Podivná polícia*
* 1988: *Quelques jours avec moi*
* 1991: *Lonely Hearts*
* 1997: *Money Talks*
* 1997: *After the Game*
* 1999: *Comme un poisson hors de l'eau*

## Referencie

## Externé odkazy
* 
* 
* 
* 

Kategória:Francúzski filmoví herci
Kategória:Francúzski televízni herci
Hrčkový potok

**Hrčkový potok** je krátky vodný tok vo Volovských vrchoch na území okresu Spišská Nová Ves. Je to ľavostranný prítok Hnilca s dĺžkou približne 2 km a je tokom VI. rádu.

## Priebeh toku
Potok pramení v severozápadnej časti Volovských vrchov, v geomorfologickom podcelku Knola, na južnom úbočí vrchu Ferdinandka (), v nadmorskej výške približne  Od prameňa v lesnom poraste na úbočí masívu v lokalite Ždiarik tečie južným smerom. Onedlho priberá ľavostranný prítok a pokračuje nevýraznou dolinou bez ďalších významnejších prítokov. V strednej časti sa dočasne stáča na juhovýchod, no onedlho opäť smeruje na juh.  Na dolnom toku vteká do Hnileckej doliny, kde sa stáča na juhovýchod a na pomedzí geomorfologických podcelkov Knola a Zlatý stôl sa v lokalite Peklisko, v nadmorskej výške približne , vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a veľkou časťou preteká katastrálnym územím obce Hnilčík, na dolnom toku prechádza na územie obce Hnilec v okrese Spišská Nová Ves v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Knola

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Spišská Nová Ves
Kategória:Hnilec (obec)
Kategória:Hnilčík
B-S 15 Ostrov

náhľad|Bunker B-S 15 Ostrov
**Bunker B-S 15 Ostrov** bol objekt československého opevnenia Petržalky.

Nachádzal na ostrove pri ramene dnes nazývanom Zuzana a bol postavený vo februári 1937. Jeho výzbroj tvorili protitankový kanón, ľahký aj ťažký guľomet. Posádku tvorilo 20 vojakov. Bunker B-S 15 Ostrov je často zaplavovaný, no je aj napriek tomu celkom zachovaný. Do roku 1993 sa nachádzali v okolí B-S 15 vojenské delá a obrnený transportér.

## Referencie

## Pozri aj
* Zoznam petržalských bunkrov

Kategória:Vojenské stavby na Slovensku
Kategória:Česko-slovenské opevnenie
Kategória:Architektúra z 1937
Molièrova cena

**Molièrova cena** () je francúzske divadelné ocenenie, ktoré od roku 1987 udeľuje Académie des Molières. Cena je pomenovaná po francúzskom hercovi a dramatikovi Molièrovi. Prvý ročník Molièrovej ceny inicioval francúzsky filmový producent Georges Cravenne.

Slávnostné udeľovanie cien Nuit des Molières je najdôležitejším divadelným ceremoniálom vo Francúzsku. V roku 2025 sa uskutočnil 36. ročník odovzdávania ceny.

## Ročníky

## Udeľované kategórie (výber)
Zdroj:

* najlepší mužský herecký výkon v hlavnej úlohe
* najlepší mužský herecký výkon vo vedľajšej úlohe
* najlepší ženský herecký výkon v hlavnej úlohe
* najlepší ženský herecký výkon vo vedľajšej úlohe
* najlepšia réžia
* najlepšia adaptácia
* najlepšia scénografia
* najlepšie kostýmy
* najlepšia hudba

## Referencie

## Iné projekty

## Externé odkazy
* Oficiálny web

## Zdroj

Kategória:Molièrova cena
Kategória:Divadelné ocenenia
Kategória:Filmový priemysel
Kategória:Kultúra vo Francúzsku
Kategória:Francúzske ocenenia
Stena (rozlišovacia stránka)

**Stena** môže byť:

* plocha ohraničujúca akýkoľvek priestor, pozri stena
* rakúsko-nemecký film z roku 2012, pozri Stena (film z roku 2012)
* československý televízny film z roku 1981, pozri Stena (televízny film z roku 1981)
* rumunský film z roku 1975, pozri Stena (film z roku 1975)

## Pozri aj
* Steny
* Wall
Carl Spitzweg

náhľad|330x330bod| Carl Spitzweg (Autoportrét)
**Carl Spitzweg** tiež **Karl Spitzweg** (* 5. februára 1808 Unterpfaffhofen, dnes Germering – 23. septembra 1885 Mníchov ) bol nemecký maliar žánrových výjavov, kresliar, ilustrátor, typický predstaviteľ mníchovského biedermaieru.

## Život
Pôvodne vyštudoval farmáciu (1832), maľovať začal ako autodidakt. Učil sa už od školských rokov kreslením kvetov v prírode a neskôr kopírovaním holandských majstrov v mníchovskej *[[Alte Pinakothek]]*. V roku 1833 sa rozhodol venovať výhradne maliarskej dráhe, o dva roky neskôr bol prijatý do mníchovského *Umeleckého spolku* a čoskoro sa stal žiadaným a komerčne úspešným umelcom. Žil a pracoval v Mníchove, podnikol množstvo študijných ciest (Taliansko, Francúzsko, Belgicko, Anglicko), pri pobyte v Prahe v roku 1849 sa zoznámil s Josefom Navrátilom, Augustom Piepenhagenom a Josefom Mánesom.

Jeho dielo tvoria predovšetkým humorne ladené žánrové scény, občas ľahko karikatúrne, inokedy s mierne kritickým nádychom. Je zastúpený v rade galerijných zbierok (okrem iného Mníchov, Viedeň, Berlín, Lipsko, Stuttgart, Hannover, z českých Praha Národná galéria, Liberec) a v početných súkromných zbierkach.

## Dielo
Počas svojho života vytvoril cez 1&nbsp;500 obrazov a kresieb. Niektoré diela:

* Chudobný básnik, 1839
* Krátkozraký milovník, 1840
* Sviatočný lovec, okolo roku 1850
* Milovník kaktusov, okolo roku 1857
* Večný ženích, okolo roku 1860
* Dostaveníčko, 1879
* V podkroví, 1882.
* Buď spravodlivosť

V Čechách ovplyvnil žánrové maľby s komickými námetmi Quida Mánesa a Gustava Poppeho.

## Galéria

Súbor:Carl Spitzweg 028.jpg|alt=Milovník kaktusů|*Milovník kaktusov*, Museum Georg Schäfer
Súbor:Carl Spitzweg - Der arme Poet (Neue Pinakothek).jpg|alt=Chudý básník|*Chudobný básnik*, Neue Pinakothek
Súbor:Carl Spitzweg - Der Bettelmusikant.jpg|*Žobravý muzikant*, Neue Pinakothek
Súbor:Carl Spitzweg 006.jpg|alt=Putování po horách (Výlet na Herzogsstand)|*Putovanie po horách (Výlet na Herzogsstand)*, Národní galerie Praha
Súbor:Carl Spitzweg - "The Bookworm".jpg|alt=Knihomol|*Knihomoľ*, Museum Georg Schäfer


## Referencie


## Literatúra
* E. Höhne, *Carl Spitzweg*, Lipsko 1961
* M. Albrecht, *Carl Spitzwegs Malerparadies*, Stuttgart 1968
* S. Wichmann, *Carl Spitzweg und sein Freundeskreis*, Mníchov 1968 (katalóg výstavy)
* M. Theinhardtová, *Nemecké a rakúske maliarstvo 19. storočia zo zbierok Oblastná galéria v Liberci*, Liberec 1997 (katalóg zbierky)

## Iné projekty

## Zdroje

Kategória:Osobnosti z Mníchova
Kategória:Nemeckí maliari
Kategória:Nemeckí básnici
Kategória:Nemeckí ilustrátori
Kategória:Nemeckí žánristi
Kategória:Maliari biedermeiera
Kategória:Absolventi Ludwig-Maximilians-Universität München
Kategória:Pochovaní na Starom južnom cintoríne v Mníchove
Komenzalizmus

Komenzalizmus je typ biologickej interakcie medzi dvoma organizmami, keď jeden má zo vzťahu prospech, zatiaľ čo druhý nie je ovplyvnený. Termín komenzalizmus pochádza z latinského mensa (stôl) a predpony con- (s-, spolu-), v preklade teda „spolustolovanie“. Pôvodne sa označenie používalo pre mrchožrútov, ktorí nasledujú loviace šelmy, aby „s nimi mohli stolovať“. Vyskytuje sa v rôznych formách, od úzkeho spolužitia po slabé interakcie. Medzi typické komenzály patria napríklad niektoré črevné baktérie. Svojho hostiteľa nijako nepoškodzujú. Ďalším príkladom môžu byť šakaly a supy, teda druhy, ktoré sa združujú s veľkými šelmami.

Kategória:Ekológia
Šochet

[náhľad|Zobrazenie židovského rituálneho zabíjania zvierat na konzumáciu, [15. storočie, Cod. Rossian. Nr. 555, fol. 127, dnes Vatikánska apoštolská knižnica, Vatikán]]
**Šochet** (iné názvy: **košerný mäsiar**, skôr v historickom kontexte: **šachter**, , ) je mäsiar, ktorý pre veriacich židov zabíja zvieratá rituálnym spôsobom (šechita), respektíve dohliada nad ich zabíjaním.

## Činnosť
Výkon rituálneho mäsiarstva si vyžaduje osvedčenie o spôsobilosti od rabínskej autority a musí zodpovedať náboženským predpisom. Zvieratá musia byť usmrtené tak, aby vykrvácali po jedinom prerezaní krčnej tepny a ich mäso bolo správne pripravené na konzumáciu (košer). Šochet týmto úkonom podľa judaizmu oslobodzuje dušu sídliacu v krvi. Úlohou šocheta je tiež prehliadka zabitého zvieraťa a jeho vnútorností, keďže niektoré choroby alebo deformácie nezodpovedajú dietetickým predpisom kašrutu.

náhľad|Šocheti vykonávajú šechitu
## Predpisy
Na základe biblických termínov „*šachat*“ a „*malak*“ sa predpokladá, že už v biblických časoch existovali osobitné pravidlá pre šechitu. Podľa traktátu Chulin nemôže byť rituálnym mäsiarom hluchonemá, slabomyseľná a neplnoletá osoba. Tosafot pripúšťa na túto funkciu aj ženy a Samaritánov. Komentáre barajta vyžadujú, aby bol šochet *mumche*, teda aby vedel narábať s nožom a poznal predpisy týkajúce sa šechity. Šulchan aruch, vychádzajúc z existujúcej obyčaje (*minhag*), túto profesiu ženám zakázal a rovnako ju zakázal aj osobám, ktoré sa starostlivo nepridŕžajú náboženských požiadaviek. Šochetom sa môže stať iba ten, kto zložil osobitnú skúšku pred príslušnou duchovnou autoritou. Šochet musí viesť bezúhonný život a nesmie požívať alkoholické nápoje.

## Spoločenské postavenie
Šocheti zastávali v židovskej komunite významné miesto. Na Východe bolo posilnené i tým, že šochet vykonával aj iné spoločenské funkcie: býval chazanom, čitateľom Tóry a učiteľom. Povolanie sa často uvádzalo aj na náhrobných kameňoch. Pre židovskú komunitu bolo významné mať medzi sebou šocheta, pretože inak ich musel raz začas navštíviť šochet z iného sídla a pripravovať im mäso na dlhší čas. O kvalitách a právomociach šocheta sa často viedli spory. V meste mohlo sídliť viacero šochetov, napríklad v Stupave sídlili v roku 1770 štyria, z ktorých traja sa špecializovali na výsek jahňaciny a teľaciny a jeden robil obchôdzky po okolitých dedinách a zarezával hydinu.

## Referencie

Kategória:Židia
Kategória:Mäsiari
Schächter

**Schächter** môže byť:

* nemecké označenie pre židovského rituálneho mäsiara, pozri šochet
* nemecký televízny film, pozri 
* priezvisko, pozri Schächter (priezvisko), napríklad:
** rakúsky vynálezca (* 1924† 2002), pozri Friedrich Schächter 
** rakúsky filozof (* 1901† 1994) pozri Josef Schächter
** nemecký novinár a mediálny manažér (* 1949), pozri Markus Schächter
Malátdehydrogenáza

náhľad|Ľudská mitochondriálna malátdehydrogenáza: tetramérny enzým, ktorý sa podieľa na poslednej reakcii citrátového cyklu: 4 NAD<sup>+</sup> (zelené); 8 Cl<sup>-</sup> (žlté)
**Malátdehydrogenáza** (EC 1.1.1.37) je enzým citrátového cyklu a malát-aspartátového člnku glykolýzy, ktorý premieňa L-malát na oxalacetát, resp. oxalacetát na L-malát:

L-malát + NAD<sup>+</sup> → oxalacetát + NADH Δ*G&nbsp;*=*&nbsp;*+*&nbsp;*28,1*&nbsp;*kJ/mol, resp.  Δ*G&nbsp;*=*&nbsp;*+*&nbsp;*29,7*&nbsp;*kJ/mol, resp.  Δ*G&nbsp;*=*&nbsp;*+*&nbsp;*7,1*&nbsp;*kcal/mol

Rovnováha malátdehydrogenázovej reakcie je za bunkových podmienok výrazne posunutá na stranu L-malátu, čoho dôsledkom je, že endergonická tvorba oxalacetátu za katalýzy malátdehydrogenázou je závislá na exergonickej reakcii katalyzovanej citrátsyntázou (Δ*G&nbsp;*=*&nbsp;–&nbsp;*38,2*&nbsp;*kJ/mol), čím sa odčerpáva produkt malátdehydrogenázovej reakcie (oxalacetát), čím sa rovnováha malátdehydrogenázovej reakcie posúva viac na stranu oxalacetátu podľa LeChatelierovho princípu. Tvorbe oxalacetátu podľa LeChatelierovho princípu pomáha aj odčerpávanie NADH ako produktu malátdehydrogenázovej reakcie dýchacím reťazcom.

## Izoenzýmy

### Mitochondriálna malátdehydrogenáza
Mitochondriálna malátdehydrogenáza je rozpustný proteín prítomný v matrixe mitochndrií, kde sa podieľa na citrátovom cykle a tvorbe oxalacetátu.

### Cytozolická malátdehydrogenáza
*Viac v hlavnom článku: [[Malát-aspartátový člnok]]*

Cytozolická malátdehydrogenáza je rozpustný proteín prítomný v cytozole, kde sa podieľa na malát-aspartátovom člnku glykolýzy, ktorým sa prenášajú elektróny získané oxidáciou v glykolýze do do matrixu mitochondrií a odtiaľ do dýchacieho reťazca.

## Referencie


## Pozri aj

* citrátový cyklus
* malát-aspartátový člnok, biochemická dráha, ktorou sa prenášajú elektróny získané oxidáciou v glykolýze do matrixu mitochondrií a odtiaľ do dýchacieho reťazca,
* glykolýza

Kategória:Citrátový cyklus
Kategória:Enzýmy citrátového cyklu
Kategória:Biochémia
Kategória:Glykolýza
Chemiosmotická teória

náhľad
**Chemiosmotická teória** je biochemická teória, ktoré prepája transport elektrónov v dýchacom reťazci a syntézu ATP. Chemiosmotickú teóriu vyslovil v roku 1961 Peter Dennis Mitchell a dostal za ňu v roku 1978 Nobelovu cenu za chémiu. Chemiosmotická teória znie:

Transport elektrónov v dýchacom reťazci pomáha vytvárať gradient protónov na vnútornej mitochondriálnej membráne. Energia elektrónov sa využíva na vytváranie rozličnej koncentrácie protónov v medzimembránovom priestore, kam sú protóny pumpované z matrixu mitochondrií. Pumpáž protónov je realizovaná protónovými pumpami, ktorými sú komplex I, komplex III a komplex IV dýchacieho reťazca. Tieto integrálne membránové proteíny premiestňujú protóny z miesta s nízkou koncentráciou protónov (matrixu) na miesto s vysokou koncentráciou protónov (medzimembránový priestor, odkiaľ môžu protóny difundovať ďalej do cytozolu). Voľná energia zachytená vo forme transmembránového gradientu protónov (tiež nazývaná protónmotívna sila, PMF, ang. *protonmotive force*) sa využíva na syntézu ATP. Energia zachytená vo forme transmembránového gradientu protónov sa teda uloží do molekúl ATP.

## Referencie

## Pozri aj
* dýchací reťazec
* oxidatívna fosforylácia
* protónová pumpa
* Donnanov potenciál
* elektrochemický potenciál
* vnútorná mitochondiálna membrána

## Externé odkazy
* Peter Mitchell: Coupling of Phosphorylation to Electron and Hydrogen Transfer by a Chemi-Osmotic type of Mechanism pôvodný článok z Nature, kde bola formulovaná chemiosmotická teória

Kategória:Biochemické reakcie
Kategória:Cytológia
Kategória:Bunkové dýchanie
Železo-sírový klaster

[náhľad|[4Fe-4S] železo-sírový klaster akonitázy, ktorý obsahuje štyri atómy železa (oranžové) vo forme železnatých katiónov, ktoré sú koordinované štyrmi atómami síry (žlté) vo forme sulfidových aniónov. Zvyšné ligandy sú atómy síry cysteínov apoenzýmu akonitázy a izocitrát ako chelátový ligand, ktorý koordinuje jeden atóm železa hydroxylovou a karboxylovou skupinou (kyslíky sú červené).](https://sk.wikipedia.org/wiki/S%C3%BAbor:Aconitase_center_7ACN.png)
**Železo-sírové klastre** (tiež **Fe-S klaster** alebo **ISC** z ang*. iron-sulfur cluster*) sú kofaktory oxidoreduktáz, ktoré sú schopné prenášať jeden elektrón bez ohľadu na počet atómov železa v klastri. Tieto klastre sú zložené z atómov železa v oxidačnom stupni +II alebo +III, ktoré sú koordinované sulfidovými aniónmi a cysteínmi resp. histidínmi príslušných apoenzýmov.

## Štruktúra
[náhľad|FeMoco klaster [Nitrogenáza|nitrogenázy z organizmu *[[Azotobacter vinelandii]]*]]Každý atóm železa Fe-S klastrov je tetragonálne koordinovaný štyrmi atómami síry. 

Rôzne železo-sírové klastre majú rôzne počty atómov síry a železa: najmenšie železo-sírové klastre majú dva atómy železa a dva atómy síry a sú koordinované štyrmi aminokyselinami. Klastre s rôznymi veľkosťami a usporiadaniami majú rôzne redoxný potenciály, čo vysvetľuje ich rôzne reaktivity.
Súbor:Fe2S2.svg|[2Fe-2S] klaster
Súbor:Rieske Fe2S2.svg|Rieskeho [2Fe-2S] klaster
Súbor:Cluster1.png|FeMoco klaster nitrogenázy
Súbor:Fe3S4.png|[3Fe-4S] klaster
Súbor:Fe-S.PNG|Rôzne typy klastrov a usporiadaní prvkov


## Železo-sírové bielkoviny

Železo-sírové klastre sú súčasťou rôznych enzýmov, medzi ktoré patria napríklad:

* akonitáza (enzým citrátového cyklu): jeden Fe-S klaster, ktorý slúži ako senzor dostatku železa v bunke a zároveň ako súčasť aktívneho miesta enzýmu, na ktorý sa viaže citrát,
* sukcinátdehydrogenáza (enzým citrátového cyklu a dýchacieho reťazca): tri rôzne Fe-S klastre, ktoré prenášajú elektróny z FAD na ubichinón,
* nitrogenáza (enzým asimilácie vzdušného dusíka, N2): obsahuje zložitý kofaktor nazývaný FeMoco, ktorý obsahuje atóm molybdénu, ktorý je schopný koordinovať molekulu vzdušného dusíka, N2, a sprostredkovať jeho redukciu na amoniak.

Z hľadiska evolúcie sú železno-sírové klastre pozostatok z dôb, keď život využíval pyrit (disulfid železnatý) v redukujúcej zemskej atmosfére na priebeh redoxných reakcií.

## Referencie


## Pozri aj

* kofaktor
* oxidoreduktáza

Kategória:Oxidoreduktázy
Kategória:Kofaktory
Uxbridge

**Uxbridge** môže byť:

* mesto v Anglicku, súčasť Veľkého Londýna, pozri Uxbridge (Anglicko)
** základňa Kráľovského letectva v Uxbridge, pozri RAF Uxbridge
* mesto v americkom štáte Massachusetts, pozri Uxbridge (Massachusetts)
* mesto v kanadskej provincii Ontário, pozri Uxbridge (Ontário)
* sídlo v austrálskom štáte Tasmánia, pozri Uxbridge (Tasmánia)

## Pozri aj
* Oxbridge
* Uxbridge Station
* Uxbridge Township

Kategória:Rozlišovacie stránky – Miestopisný názov
Fixácia dusíka

::*Nezamieňať s pojmom: [[Asimilácia dusíka]]*

**Fixácia dusíka** je zmena chemickej formy dusíka (zmena chemickej formy daného prvku, zmena zlúčeniny), ktorá nie je metabolicky aktívna a nie je využiteľná v metabolizme (vzdušný dusík N2), na zlúčeninu, ktorá je metabolicky aktívna a je využiteľná v metabolizme (amoniak). Fixácia dusíka je ústredným pojmom ekológie z hľadiska kolobehu dusíka v prírode.

Fixácia dusíka sa v prírode vyskytuje vzácne, sú jej schopné len niektoré morské a symbiotické baktérie (*[[Rhizobium]]* spp., *[[Azotobacter]]* spp.). Umelo sa fixácia dusíka realizuje redukciou vzdušného dusíka Haber-Boschovou reakciou.

## Referencie


## Pozri aj

* nitrogenáza, bakteriálny enzým zodpovedný za redukciu dusíka na amoniak,
* nitrifikácia, aerobný proces, pri ktorom prebieha oxidácia dusíkatých látok pomocou baktérií, súčasť premeny dusíkatých látok v pôde,
* denitrifikácia, odstraňovanie dusičnanov z vody biologickými spôsobmi za vzniku plynného dusíka, redukcia dusičnanov na dusík,
* asimilácia dusíka, premena anorganických látok (amoniaku NH3) v rastlinách na organické (glutamát),
* amonifikácia, baktériami vyvolaný rozklad organických látok sprevádzaný uvoľňovaním amoniaku

Kategória:Dusíkový cyklus
Kategória:Látková premena
Kategória:Fyziológia rastlín
Grajnár (potok)

**Grajnár** je krátky vodný tok vo Volovských vrchoch na území okresu Spišská Nová Ves. Je to ľavostranný prítok Hnilca s dĺžkou približne 2,5 km a je tokom VI. rádu. Preteká ochranným pásmom Národného parku Slovenský raj.

## Priebeh toku
Potok pramení v severozápadnej časti Volovských vrchov, v geomorfologickom podcelku Knola, na východných svahoch Malej Knoly (), v nadmorskej výške približne  Od prameňa v pásme nesúvislého lesného porastu na okraji Knolskej poľany tečie južným smerom. Onedlho podteká cestu II/533 z obce Mlynky do sedla Grajnár a pokračuje údolím, kopírujúc hranicu ochranného pásma Národného parku Slovenský raj. Na strednom toku priberá významnejší ľavostranný prítok spod sedla Grajnár a onedlho aj dvojicu rovnako ľavostranných bystrín zo svahov vrchu Javor (). Napokon vteká do Hnileckej doliny a intravilánu obce Hnilec, kde kopíruje miestnu cestu. Križuje cestu II/533 a napokon sa v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a hornou časťou preteká katastrálnym územím obce Mlynky, následne prechádza na územie obce Hnilec v okrese Spišská Nová Ves v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Knola

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Spišská Nová Ves
Kategória:Hnilec (obec)
Kategória:Mlynky (okres Spišská Nová Ves)
Anna Celjská

**Anna Celjská** môže byť: 

* poľská kráľovná a litovská veľkokňažná (1380/811416) manželka Vladislava II., dcéra Viliama Celjského a Anny Poľskej, pozri Anna Celjská (poľská kráľovná)
* dcéra grófa Hermanna II. Celjského a Anny von Schaunberg, manželka Mikuláša II. Gorjanského, pozri Anna Celjská (1384 – 1439)

Celjská, Anna
Pekárstvo

[náhľad|Pekáreň v rímskych [Pompeje|Pompejách]]
**Pekárstvo** je odvetvie potravinárskeho priemyslu a remesla, povolanie pekára. Predstavuje výrobu chleba a iného pečiva. Je prevádzkované v pekárňach. Ide o veľmi staré povolanie, avšak rozvoj väčších pekárenských podnikov sa začal vážnejšie rozvíjať až od 19. storočia. Spolu s mäsiarstvom je najdôležitejším potravinárskym remeslom. V minulosti sa koncentrovalo v mestách a mestečkách a pekári sa združovali do cechov. Dnes je značne automatizované a industrializované, často vykonávané v rámci veľkovýroby (pozri článok pekáreň).

## Referencie

## Ďalšia literatúra
*
Pekárstvo (rozlišovacia stránka)

**Pekárstvo** môže byť:
* povolanie pekára; pekárske remeslo, pozri pekárstvo
* predajňa alebo výrobňa chleba a pečiva, pozri pekáreň
* výroba chleba a pečiva, pekárska výroba; odvetvie potravinárskeho priemyslu zaoberajúce sa touto výrobou, pozri pod pekárenský priemysel a pekáreň
Pekáreň (rozlišovacia stránka)

**Pekáreň** môže byť:
* predajňa alebo výrobňa chleba a pečiva, pozri pekáreň
* domáci elektrický spotrebič na pečenie chleba a iných múčnych výrobkov, pozri domáca pekáreň
* nárečovo: hlinená forma na pečenie
* poľná pekáreň

## Pozri aj
* pekárna
Smaženka

(**Vaječná**) **smaženka** je český termín pre placku z vajec pripravenú pražením. Išlo o obľúbenú pochúťku bufetov, staničných reštaurácií a mliečnych barov v 70. a 80. rokoch 20. storočia v Česko-Slovensku, ktorá sa konzumovovala na raňajky, desiatu, obed a večeru. Jedlo vzniklo zo syrovej smaženky, podľa ČSN 61202 v tvare malých karbonátiek, ktorá sa z predajných pultov vytratila v priebehu 70. rokov 20. storočia.

## Referencie

## Pozri aj
* vaječná placka
* praženica
* chlieb vo vajci

Kategória:Česká kuchyňa
Střemchoví

**Střemchoví** je osada, časť obce Dolní Loučky v okrese Brno-venkov v Juhomoravském kraji. Nachádza sa v Hornosvrateckej vrchovine, východne od Dolných Louček. Osadou prechádza cesta II/389. 

Žije tu 173 obyvateľov. Katastrálne územie má rozlohu 1,93&nbsp;km²

## Dejiny
Prvá písomná zmienka o osade je z roku 1358. Súčasť Dolných Louček je Střemchoví od roku 1960. K 1. januáru 2005 bola osada Střemchoví, ako súčasť obce Dolní Loučky, spoločne s ďalšími 23 obcami prevedená z okresu Žďár nad Sázavou (Kraj Vysočina) do okresu Brno-venkov (Juhomoravský kraj).

## Obyvateľstvo
V roku 1793 v osade žilo 50 obyvateľov v siedmych domoch, v roku 1893 to bolo 82 obyvateľov v desiatich domoch.

**Vývoj počtu obyvateľov**

## Osobnosti
* Antonín Mrkos (1918–1996) – astronóm, objaviteľ a spoluobjaviteľ 273 planétok a 13 komét. Podľa svojej rodnej osady pomenoval planétku (2811) Střemchoví objavenou 10. mája 1980 z hvezdárne na Kleti.

## Galéria

Dolní Loučky, Střemchoví, main street.jpg|Cesta II/389
Dolní Loučky, Střemchoví.jpg|Západná časť osady
Dolní Loučky, Střemchoví, crucufix.jpg|Božie muky


## Referencie

## Iné projekty

## Externé odkazy
* Katastrálna mapa

## Zdroj

Kategória:Dolní Loučky
Kategória:Časti obcí v okrese Brno-venkov
Komisár Moulin

***Komisár Moulin*** () je francúzsky televízny seriál, ktorého tvorcami boli Paul Andréota a Claude Boissol. Celkovo vzniklo 70 epizód po 90 minútach a program sa vysielal od 4. augusta 1976 do 5. júna 2008 na TF1. Vo všetkých epizódach stvárnil hlavnú postavu francúzsky herec Yves Rénier.

Seriál sleduje dobrodružstvá policajného komisára Jeana-Paula Moulina a jeho tímu pri riešení zločinov.

## Série a epizódy

## Herecké obsadenie

* Yves Rénierkomisár Jean-Paul Moulin
* Clément Michuinšpektor Guyomard
* Bernard RosselliLéon Guermeur
* Francis LaxRiaditeľ PJ
* Alice BéatCharlotte Marszewski
* Natacha AmalSam
* Régis AnderVedúci riaditeľ PJ
* Tcheečíňan
* Guy MontagnéGuyomard
* Jean-Pierre Kérienkomisár Rocart
* Diane SimenonPoupette
* Anne-Charlotte PontabrySophie
* Samantha RénierMarie Moulin

## Referencie

## Externé odkazy

* 
* 
* 
* 

Kategória:Francúzske televízne seriály
Kategória:Televízne seriály z roku 1976
Mrakodrap (rozlišovacia stránka)

**Mrakodrap** môže byť:

* budova s výškou nad 150 metrov, pozri mrakodrap
* dominantný nájomný dom v Plzni, pozri Mrakodrap (Plzeň)
* americký film z roku 2018, pozri Mrakodrap (film z roku 2018)
* dánsky film z roku 2011, pozri Mrakodrap (film z roku 2011)
* americký film z roku 1996, pozri Mrakodrap (film z roku 1996)
Sokolí potok (prítok Hnilca)

**Sokolí potok** je krátky vodný tok vo Volovských vrchoch na území okresu Spišská Nová Ves. Je to ľavostranný prítok Hnilca s dĺžkou približne 2 km a je tokom VI. rádu. Pramení na okraji chráneného areálu Knola a preteká ochranným pásmom Národného parku Slovenský raj.

## Priebeh toku
Potok pramení v severozápadnej časti Volovských vrchov, v geomorfologickom podcelku Knola, na západných svahoch Veľkej Knoly (), v nadmorskej výške približne  Od prameňa v pásme nesúvislého lesného porastu na okraji chráneného areálu Knola tečie južným smerom. V strednej časti pokračuje cez Mestský les, postupne sa mierne stáča na juhozápad a podteká cestu II/535, vedúcu z obce Mlynky do obce Hnilec, resp. do sedla Grajnár. Sokolí potok pokračuje údolím, priberajúc len malé prítoky. Vteká do Hnileckej doliny, kde sa na južnej hranici ochranného pásma Národného parku Slovenský raj, v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a celou časťou preteká katastrálnym územím obce Mlynky v okrese Spišská Nová Ves v Košickom kraji.

## Referencie

## Pozri aj
* Zoznam vodných tokov v povodí Hnilca
* Volovské vrchy, Knola

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Spišská Nová Ves
Kategória:Mlynky (okres Spišská Nová Ves)
1. slovenská národná futbalová liga žien 1991/1992

**Slovenská národná futbalová liga žien 1991/1992** bol 24. ročník slovenskej národnej futbalovej ligy. Majsterkami Slovenska sa prvýkrát stali futbalistky zo Slávia Filozof Bratislava. O prvom mieste sa rozhodlo posledným zápasom medzi Filozofom a Holíčom, zápas nakoniec vyhrali Bratislavčanky 5:0.

## Konečná tabuľka

## Referencie

Kategória:Slovenská národná futbalová liga
Kategória:Ženský futbal na Slovensku
Kategória:Futbal v 1991
Kategória:Futbal v 1992
Majstrovstvá Európy vo futbale hráčov do 21 rokov 2027

**Majstrovstvá Európy vo futbale hráčov do 21 rokov 2027** budú 26. majstrovstvá Európy v danej vekovej kategórii ktoré sa konajú každé dva roky. Hostiteľom turnaja bude Albánsko a Srbsko. Šampionát sa bude hrať v júni 2027 v ôsmich mestách. Na turnaji bude štvrtýkrát zastúpených 16 mužstiev, pričom tretíkrát budú hostiť turnaj v počte reprezentácii dvaja usporiadatelia. Turnaja sa budú môcť zúčastniť hráči narodení 1. januára 2004 a neskôr.

## Kvalifikácia

Ako hostiteľ sa Albánsko a Srbsko na turnaj kvalifikovali automaticky. Zvyšných 14 miest bude určených prostredníctvom kvalifikácie, pričom skupinová fáza sa uskutoční od 5. júna 2025 do 6. októbra 2026 a play-off od 9. novembra 2026. Kvalifikačný žreb sa uskutočnil 6. februára 2025.

### Kvalifikované tímy

## Štadióny

## Referencie

2027
Kategória:Futbal v 2027
Kategória:Športové podujatia v Albánsku
Kategória:Športové podujatia v Srbsku
Acteurs auteurs associés

**Acteurs auteurs associés** (AAA) je registrované združenie, ktorého činnosťou je distribúcia a filmová produkcia francúzskych alebo zahraničných celovečerných filmov. Sídlo spoločnosti sa v súčasnosti nachádza na ulici Rue Montmartre v 2. parížskom obvode.

## Filmografia

## Referencie

## Externé odkazy
* Oficiálny web
* Unifrance

## Zdroj

Kategória:Filmové distribučné podniky vo Francúzsku
Kategória:Podniky založené v 1968
Kategória:Filmové produkčné podniky vo Francúzsku
1. slovenská národná futbalová liga žien 1985/1986

**Slovenská národná futbalová liga žien 1985/1985** bol 18. ročník slovenskej národnej futbalovej ligy. Tento ročník sa hral turnajovým spôsobom za účasti 4 tímov. Vyhrali futbalistky Skloplast Trnava.

## Konečná tabuľka

## Referencie

Kategória:Slovenská národná futbalová liga
Kategória:Ženský futbal na Slovensku
Kategória:Futbal v 1985
Kategória:Futbal v 1986
Tipsport liga 2025/2026

**Tipsport liga 2025/2026** je 33. sezónou najvyššej klubovej súťaže v ľadovom hokeji mužov na Slovensku. Začala sa 12. septembra 2025. Riadiacim orgánom súťaže je Slovenský zväz ľadového hokeja. Nováčikom tejto sezóny je tím HC Prešov, ktorý do Extraligy postúpil ako víťaz Tipos Slovenskej hokejovej ligy. V roku 2025 sa zmenil názov z pôvodného *Tipos extraliga* na názov *Tipsport liga*.

## Extraligové kluby
V sezóne 2025/2026 hrá 12 regulačných družstiev, z ktorých dve najslabšie sa stretnú v baráži o udržanie s dvoma najlepšími tímami zo Slovenskej hokejovej ligy.

## Základná časť

## Play-off
**Kvalifikačné kolo** 

**HK Spišská Nová Ves (7.) - HK Dukla Michalovce (10.)**

## Konečné poradie

## Referencie


Kategória:Sezóny slovenskej hokejovej ligy
Kategória:Ľadový hokej v 2025
Kategória:Ľadový hokej v 2026
Toulouse (rozlišovacia stránka)

**Toulouse** môže byť:

* štvrté najväčšie mesto Francúzska, pozri Toulouse
* obvod v departemente Haute-Garonne a regióne Occitánia vo Francúzsku, pozri Toulouse (obvod)
* švajčiarsky film z roku 2011, pozri Toulouse (film z roku 2011)
* debutové EP od Benny Tipena z roku 2014, pozri Toulouse (extended play)
* skupina quebeckých spevákov založená v roku 1975, pozri Toulouse (skupina)
* pieseň Nickyho Romera, pozri Toulouse (pieseň)
* šansón od Clauda Nougara, pozri Toulouse (šansón)
Thun 1794

náhľad|Logo Thun 1794
náhľad|Závod v Novej Roli v roku 2023
**Thun 1794**, oficiálne od roku 2009 **Thun 1794 a.s.**, je najstarší a najväčší český výrobca porcelánu, ktorý v minulosti používal porcelánovú značku „TK“. Podnik bol pôvodne založený v roku 1793 alebo 1794 ako ***Thun’sche Porcellanfabrik***. Do roku 2023 pôsobil na troch miestach: Klášterec nad Ohří (pôvodne *Klösterle an der Eger*), Sadov-Lesov (*Sodau-Lessau*) a Nová Role (pôvodne *Neurohlau*).

## História
### Klášterec nad Ohří
Podnik v Klášterci nad Ohří bol založený v roku 1794 Františkom Jozefom z Thun-Hohenštajnu a Johannom Nikolausom Weberom. Od začiatku sa zameriavala na výrobu stolového servisu. V roku 1958 prešla pod kontrolu *národného podniku Karlovarský porcelán*. V 70. rokoch 20. storočia bola továreň presťahovaná do nových priestorov. V rokoch 1803 - 1945 podnik vystupoval pod názvom *Thunská továrna na porcelán*. Výroba porcelánu v kláštereckom závode sa zastavila v septembri 2023. Prevzali ju závody v Novej Roli a Lesove, ktorých polotovary sa naďalej dekorovali, vypaľovali a balili v Klášterci. Porcelán z kláštereckého závodu je súčasťou zbierok Múzea porcelánu Klášterci nad Ohří.

### Concordia Lesov
Továreň založil v roku 1888 Ernst Máder. V rokoch 1941 až 1945 tento areál využívala spoločnosť Melitta Po druhej svetovej vojne sa podnik stal súčasťou karlovarskej porcelánovej spoločnosti. V roku 2009 ju kúpila spoločnosť Thun 1794.

### Nová Role
Závod bol založený v roku 1921. Po druhej svetovej vojne sa stal súčasťou karlovarského porcelánu vystupujúceho pod značkou Bohemia, keramické závody. V roku 2009 závod odkúpila novovzniknutá spoločnosť Thun 1794 so sídlom v Novej Roli.

## Referencie

## Pozri aj
* Karlovarský príbor

## Externé odkazy
*  – oficiálna stránka 

## Zdroj

Kategória:Podniky v Česku
Kategória:Porcelán
Kategória:Podniky založené v 1794
Kategória:Thun-Hohensteinovci
Maliar z Dómu

[náhľad|Atický [červenofigúrová keramika|červenofigúrový stĺpikový kratér, strana A: Persefoné (alebo kňažka) stojaca s 2 pochodňami, Triptolemos so žezlom a fialé sediaci vo svojom okrídlenom voze, Démétér (alebo Persefoné) s korunou, žezlom a oinochoé, Hekaté (alebo Démétér alebo iná bohyňa) s 2 horiacimi pochodňami sediaca na stoličke, cca 450 – 430 pred Kr., Martin von Wagner Museum L 529, Würzburg]]
**Maliar z Dómu** ( „Duomo Painter“) je konvenčné meno gréckeho maliara červenofigúrových váz, činného približne medzi rokmi 450 až 430/420 pred Kr.
 
Maliara z Dómu, atického neskorého manieristu, britský historik umenia John Beazley pomenoval podľa katedrály v sicílskom Agrigente, a to po mieste, kde sa nachádzal jeho rukou zdobený červenofigúrový stĺpikový kratér so zobrazením odchádzajúceho bojovníka na prednej strane a štyrmi zahalenými mladíkmi na opačnej strane. Je to jediná starogrécka váza, ktorú spomenul Goethe. Básnik do svojho denníka zaznamenal, že on a jeho spolucestujúci boli „kontempláciou  prenesení späť do skorších období nádhernou vázou značnej veľkosti“. V osemnástom storočí, kedy ešte väčšina dôkazov o bohatej materiálnej kultúre starovekého Agrigenta stále ležala pod povrchom, sa občasné nálezy vystavovali v mestskej katedrále. V čase Goetheho návštevy tam bol okrem kratéra vystavený aj rímsky mramorový sarkofág s reliéfnym zobrazením Faidry a smrti Hippolyta.
 
Táto grécka váza sa však slávnou nestala len vďaka publicite, ktorú jej poskytli miestni sprievodcovia, ale aj vďaka ilustráciám, ktoré vytvoril G. M. Pancrazi vo svojom diele *Antichità siciliane spiegate*, vydanom v Neapole v roku 1752. Pancrazi uvádza, že neďaleko skalných ríms na západnej strane mesta, blízko ulice *Via Dante*, v jednom z mnohých bežných hrobov, ktoré sa tam nachádzajú v nekropole, našli nádhernú vázu vo veľmi dobrom stave. Johann Winckelmann, slávny historik umenia osemnásteho storočia, poznamenal: „*táto váza je jednou z najveľkolepejších a... jednou z najkrajších starovekých váz. Vázy, ktoré som videl na Sicílii, sú vo všeobecnosti pekné a sú dobrým svedkom vkusu obyvateľov Sicílie a zručnosti tých, ktorí ich vyrobili.*“ 

Pripisuje sa mu viac ako tridsať váz, medzi nimi iba jeden zvoncový kratér, jedna hydria a možno štyri pelikai, z ktorých tri majú zobrazené scény ohraničené ozdobným rámom (už Beazley mu pripísal 17 váz, všetky veľkých rozmerov, vrátane 14 stĺpikových kratérov). Prevažujú u neho mytologické scény, medzi ktorými sú zobrazené aj nezvyčajné mýtické príbehy, ako napríklad príbeh Oresta v Aténach. Medzi jeho známejšie diela patrí červenofigúrová hydria vystavená Britskom múzeu (British Museum E 191), datovaná do rokov 440 až 430 pred Kr., na ktorej je zobrazená žena hrajúca na aulos Erótovi, ženská spoločníčka, a muž, pravdepodobne jej manžel.

## Referencie

## Iné projekty

Kategória:Maliari starovekého Grécka
Havraní potok (prítok Hnilca)

**Havraní potok** je vodný tok vo Volovských vrchoch na území okresu Spišská Nová Ves. Je to ľavostranný prítok Hnilca s dĺžkou približne 5,2 km a je tokom VI. rádu. Pramení na okraji Národného parku Slovenský raj a preteká jeho ochranným pásmom.

## Priebeh toku
Potok pramení v severozápadnej časti Volovských vrchov, v geomorfologickom podcelku Havranie vrchy, na západných svahoch Hýľa (), v nadmorskej výške približne  Od prameňa v zalesnenom údolí na okraji pohoria tečie juhozápadným, postupne južným smerom. Pokračuje Chotárnou dolinou, kde priberá krátky pravostranný a následne i ľavostranný prítok. Kopírujúc úpätie Kráľovej hory () sa stáča sa na juhovýchod, priberá významný potok zo svahov Hýľa i Haniskovej () a mení smer toku na juhozápadný. Onedlho priberá svoj najväčší, ľavostranný prítok zo svahov Veľkej Knoly () a následne pokračuje údolím, zovretým masívom Kráľovej hory a Viničiara (). Priberajúc menšie prítoky preteká údolím a v ňom situovanou osadou Havrania Dolina a zakrátko vteká do Hnileckej doliny a obce Mlynky. Tu priberá posledný ľavostranný prítok z úbočia vrchu Viničiar a následne sa blízkosti cesty II/535, v nadmorskej výške približne  vlieva ako ľavostranný prítok do rieky Hnilec. Potok tak patrí do širšieho povodia rieky Slaná.

Potok pramení a hornou časťou preteká hranicou katastrálnych území mesta Spišská Nová Ves a obce Mlynky v okrese Spišská Nová Ves v Košickom kraji. Neskôr potok opúšťa hranicu a pokračuje už len územím obce Mlynky.

## Referencie

## Pozri aj
* Zoznam vodných tokov v povodí Hnilca
* Volovské vrchy, Havranie vrchy
* Národný park Slovenský raj

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Povodie Hnilca
Kategória:Vodné toky v okrese Spišská Nová Ves
Kategória:Mlynky (okres Spišská Nová Ves)